Kichkina xoʻjayin

Kichkina xoʻjayin 2017-yilda katta ekranlarga chiqarilgan komedik janrdagi AQSh kompyuter-animatsion filmidir. DreamWorks Animation mahsuloti. 20th Century Fox tomonidan tarqatilgan. Film rejissori — Tom McGrath. Filmda bosh qahramonlarga ovoz bergan aktyorlar sirasiga Alec Baldwin, Steve Buscemi, Jimmy Kimmel, Lisa Kudrow va Miles Bakshi kirishadi. Film Tim ismli bolaning kattalarning mehri uchun kechayotgan kichkintoylar va kuchukchalar oʻrtasidagi jangda maxfiy agent boʻlgan goʻdak ukasiga bergan yordami haqida hikoya qiladi.

Kichkina xoʻjayin filmi premyerasi Mayami xalqaro film festivalida 12-mart 2017-yilda boʻlib oʻtdi, AQShda esa 31-mart 2017-yildan boshlab kinoteatrlarda namoyish qilindi. Film $125 millionni tashkil etgan budjeti bilan umumjahon boʻylab $528 million ishlab topdi. Film Oscar, Annie va Oltin globus mukofotlarining „Eng yaxshi animatsion film“ nominatsiyalariga nomzod etib koʻrsatildi.

Rotten Tomatoes kinotanqid saytida Kichkina xoʻjayin haqida 180 ta maqola yigʻilib, ulardan 53 foizi filmni ijobiy baholaydi.

Netflix orqali tarqatilgan Katta xoʻjayin animatsion teleseriali premyerasi 6-aprel 2018-yilda boʻlib oʻtdi. Filmning sikveli boʻlmish Kichkina xoʻjayin 2: Oilaviy biznes esa 2-iyul 2021-yilda chiqarildi.

 Syujeti 

7 yoshli xayolparast Timothy „Tim“ Templeton ota-onasining unga nisbatan kuchli eʼtiboridan lazzatlanadi va yangi ukasi kelganida bundan dahshatga tushadi. Tim ukasi boʻlmish bu goʻdak taksida kelganiga guvoh boʻladi, u kostyum kiygan va galstuk taqqan boʻlib, portfel koʻtarib yuradi, ammo kattalar yonida oʻzini odatdagi chaqaloqlardek tutadi, yaʼni kecha-yu kunduz eʼtibor talab qiladi, qorni ochiqsa yoki tagligi toʻlib qolsa yigʻlaydi. Biroq, Tim bu goʻdak kattalar ovozida gapirayotganini va oʻzini kattalardek tutayotgani guvohi boʻladi.

Kunlarning birida, qoʻshnilar Templetonlar xonadonida yigʻilishadi va fursatdan foydalanib, goʻdak boshqa kichkintoylar va chaqaloqlar bilan yigʻilish oʻtkazadi. Timothy ularning ovozini kasseta tasmasiga yozib olishga harakat qiladi, biroq uni goʻdak va uning oshnalari koʻrib qolishib, taʼqib qilishadi. Goʻdaklarning ota-onalari esa buni shunchaki hovlida oʻynayotgan kichkintoylar deb oʻylashadi. Goʻdak Timning sevimli oʻyinchoqlaridan biriga zarar yetkazganida, Tim jahl ustida uni derazadan otib yubormoqchi boʻladi, lekin ota-onasi uni tpxtatib qoladi va u tasodifan goʻdakning ovozi yozib olingan kasseta tasmasini koʻchaga uloqtirib yuboradi.

 Rollarda 
 Qahramon Aktyor Oʻzbekcha dublyaj Boss Baby Alec Baldwin Francis E. Francis, Puppy Co. bosh direktori Steve Buscemi Ted Templeton (ota) Jimmy Kimmel Janice Templeton (ona) Lisa Kudrow Katta Tim / Sharhlovchi Tobey Maguire Timothy Leslie „Tim“ Templeton Miles Christopher Bakshi Wizzie James McGrath Eugene Francis Conrad Vernon Staci ViviAnn Yee Drillinge Eric Bell Jr. Jimbo David Soren Big Boss Baby Edie Mirman 

 Relizi 

 Mamlakat Premyera sanasi 23-mart 2017-yil 29-mart 2017-yil 30-mart 2017-yil 31-mart 2017-yil 1-aprel 2017-yil

 

 

 
 The Boss Baby Fox Moviesda
 
 
 

Turkum:2017-yil filmlari
Turkum:2017-yil 3D filmlari
Turkum:2017-yil multfilmlari
Turkum:AQSh filmlari
Turkum:AQSh 3D filmlari
Turkum:AQSh animatsion filmlari
Turkum:DreamWorks Animation filmlari
Turkum:20th Century Fox filmlari
Turkum:Ingliz tilidagi filmlar
Turkum:AQSh komediya filmlari
Turkum:AQSh kompyuterli animatsion filmlari
Turkum:AQSh sarguzasht filmlari